section_heading: Sezone bez uspjeha (od 1993. do 2003.)
paragraph_text: Uskoro nakon umirovljena Daughertya, Pricea i Nancea, Cavsi su izgubili važne igrače i više nisu bili u stanju ostvariti doigravanje. Nakon sezone 1992./93. gdje su Cavsi ostvarili omjer 54-28 i ispali u polufinalu Istoka od Bullsa, Lenny Wilkens je napustio mjesto glavnog trenera i otišao u Atlanta Hawkse. Na početku sezone 1993./94. uprava kluba zaposlila je Mikea Fratella na mjestu glavnog trenera. Time su Cavsi postali najbolja obrambena momčad predvođena razigravačem Terellom Brandonom dok su u napadu imali polovičnog uspjeha. Cavsi su osigurali doigravanje ali su ispali u prvom krugu. 1994. godine Cavsi su se preselili u novo otvorenu Gund Arenu s 20 562 sjedećih mjesta koja je kasnije bila i domaćin All-Star utakmice 1997. Kasnije su u momčad dovedeni Žydrūnas Ilgauskas i Shawn Kemp ali bez većeg učinka. Fratello je uskoro dobio otkaz s mjesta glavnog trenera. Unatoč dolascima Andrea Millera, Brevina Knighta, Chrisa Mihma i Carlosa Boozera, Cavsi su sezonu 2002./03. završili s trećim najgorim omjerom u povijesti NBA lige. Najgori mogući udarac za Cavse dogodio se 16. ožujka 2003. u utakmici s Utah Jazzerima. Cavsi su vodili rezultatom 120-95 kada je nekoliko sekundi prije kraja utakmice Ricky Davis dobio loptu te krenuo i šutirao na svoj koš kako bi skupio još jedan skok i ostvario triple-double. Nakon tog nesportskog čina igrač Utah Jazzera DeShawn Stevenson teško je faulirao Rickya Davisa. Taj skok mu se nije priznao jer pokušaj šuta na svoj koš se ne ubraja kao skok. Suci su bili zbunjeni tim događajem pa su odlučili nastaviti igru. Tim sebičnim činom Davis si je priskrbio zamjenu u drugi klub te je tim događajem počela izgradnja nove momčadi.